Ilija Okrugić
<s>Ilija Okrugić - Srijemac (Srijemski Karlovci, 12. svibnja 1827. – Petrovaradin, 30. svibnja 1897.) bio je hrvatski književnik iz Srijema, narodni preporoditelj i svećenik.</s>

<s>Životopis 
Ilija Okrugić - Srijemac rodio se u činovničkoj obitelji.</s><s>Osnovno i srednje školovanje stekao je u Srijemskim Karlovcima, studij bogoslovlja u Đakovu.</s><s>Josip Juraj Strossmayer ga je zaredio za svećenika.</s><s>Budući mu je Okrugić bio u prvom naraštaju zaređenika, stvorila se jedna veća bliskost prema Strossmayeru, što se odrazilo u Okrugićevim radovima.</s><s>Bogoslužja je vršio kao kapelan i župnik u Zemunu, Kukujevcima, Sotu, Sarvašu, Levanjskoj Varoši, a bio je i prebendar u Đakovu, u stolnoj crkvi.</s><s>Bio je pjesnik, a pisao je i drame.</s><s>U zadnjem razdoblju svoga službovanja je u Petrovaradinu, od 1866. godine do svoje smrti.</s><s>Imao je naslov opata sv. Dimitrija.</s><s>Bio je sudionikom narodnog preporoda.</s><s>U "Zori dalmatinskoj" Ante Kuzmanića i "Danici" Ljudevita Gaja je bio suradnik (pjesme, povijesne rasprave), ali i u ostalim hrvatskim tiskovinama.</s>

<s>Od 2010. godine Društvo književnika Vojvodine dodjeljuje nagradu za najbolju knjigu na hrvatskom jeziku koja nosi ime Ilije Okrugića Srijemca.</s><s>Utemeljena je na poticaj hrvatskog književnika Petka Vojnića Purčara.</s><s>Ilija Okrugić-Srijemac autor je stihova vrlo poznate i često izvođene domoljubne pjesme, umjetničke popijevke "Domovini i ljubavi" koju je za glas i glasovir skladao Ivan Zajc.</s>

<s>Djela 
(popis nepotpun)
Glasinke, priredila i pogovorila prof. dr. sc. Jasna Melvinger, NIU Hrvatska riječ, 2007. str. 168
Tri povijesne drame (Miroslava iz 1853., Varadinka Mara iz 1887. i Petar Dojčin, varadinski ban iz 1891.), priredila i pogovorila Jasna Melvinger, NIU Hrvatska riječ, 2007., str. 345
Lirika, poezija, 2007.</s><s>Šaljive poeme (Bucanijada, Varošijada, Varadinijada, Pantina družina i Na Ilijin rođendan), priredila i predgovorila prof. dr. sc. Jasna Melvinger, NIU Hrvatska riječ, 2010.</s>

<s>Izvori</s>

<s>Vanjske veze 
 Hrvatska riječ 
 Klasje naših ravni
 Hrvatska revija</s>

<s>Hrvatski katolički svećenici
Hrvatski pjesnici
Hrvatski pjesnici 19. stoljeća
Hrvatski dramski pisci
Ilirski pokret
Hrvati u Vojvodini</s>

